Diari Oficial de la Generalitat Valenciana


Sumari del DOGV 8564, del 06-06-2019 (2019/5753)

RESOLUCIÓ de 30 de maig de 2019, del conseller d'Educació, Investigació, Cultura i Esport, per la qual es disposa el funcionament de l'Institut d'Educació Secundària Los Montesinos - Remedios Muñoz, de Los Montesinos.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5753


Data del document
:   30-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de maig de 2019, del conseller d'Educació, Investigació, Cultura i Esport, per la qual es disposa el funcionament de l'Institut d'Educació Secundària Los Montesinos - Remedios Muñoz, de Los Montesinos.  
 [2019/5753]  
El Decret 71/2019, de 17 de maig, del Consell, pel qual es crea l'Institut d'Educació Secundària Los Montesinos - Remedios Muñoz, amb codi de centre 32499716, va autoritzar la conselleria competent en matèria d'educació per a dictar les disposicions necessàries per a complir-lo i desplegar-lo.  
És procedent ordenar l'inici de les activitats del centre de nova creació, determinar els ensenyaments que s'hi imparteixen i adoptar les mesures necessàries perquè s'hi puga realitzar l'activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i de conformitat amb la proposta del director general de Centres i Personal Docent, resolc:  
  
Primer  
1. L'inici de les activitats en l'Institut d'Educació Secundària Los Montesinos - Remedios Muñoz, amb codi de centre 13347367, amb efectes del curs escolar 2018-2019.  
2. Des del curs escolar esmentat, el centre ha d'impartir els ensenyaments d'Educació Secundària Obligatòria, Batxillerat (modalitats de Ciències i d'Humanitats i Ciències Socials) i Formació Professional Bàsica (cicle de Cuina i Restauració).  
3. El nou centre impartirà el programa lingüístic corresponent a la zona castellanoparlant i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i es promou el plurilingüisme en el sistema educatiu valencià.  
4. Aquest centre s'adscriu, a l'efecte de realitzar la prova d'accés a la universitat, a la Universitat Miguel Hernández, d'Elx.  
  
Segon  
La Direcció Territorial d'Educació, Investigació, Cultura i Esport d'Alacant nomenarà l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'educació, i amb el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Consell.  
  
Tercer  
La Direcció General de Centres i Personal Docent determinarà i gestionarà els fons necessaris per a la posada en funcionament i per al manteniment del centre, i el dotarà amb l'equipament i el material didàctic necessaris. A aquests efectes, la Direcció Territorial d'Educació, Investigació, Cultura i Esport d'Alacant efectuarà la proposta oportuna i raonada.  
  
Quart  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Cinqué  
S'autoritza els diferents òrgans d'aquesta conselleria perquè, en l'àmbit de les respectives competències, adopten les mesures necessàries per a l'aplicació i el desenvolupament del que es disposa en aquesta resolució.  
  
Sisé  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2018-2019.  
  
  
Contra aquesta resolució, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
Tot això conforme al que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
  
València, 30 de maig de 2019.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.